ການເກັບເງິນ ຊ່ວຍຜູ້ເສຍຊີວິດ ຍ້ອນໂຄວິດ-19 ຂອງສະມາຄົມຊາປະນາກິດສົບລາວ-ອາເມຣິກັນ ຈະບໍ່ຄືກັນ
ກົດລະບຽບ ໃນການເກັບເງິນຊ່ວຍສະມາຊິກ ສະມາຄົມຊາປະນາກິດສົບ ທີ່ເສຍຊີວິດຍ້ອນໂຄວິດ-19 ໂດຍທົ່ວໄປແລ້ວ ແມ່ນຂຶ້ນຢູ່ກັບການຕົກລົງກັນໄວ້.
ຢູ່ໃນປະຊາຄົມລາວອາເມຣີກັນ ຕາມລັດຕ່າງໆໃນສະຫະລັດ ໂດຍສະເພາະ ບ່ອນມີ ຊາວລາວຕັ້ງຖິ່ນຖານກັນຢູ່ໜາແໜ້ນນັ້ນ ເຂົາເຈົ້າມີສະມາຄົມຊາປະນາກິດສົບປະຈຳ ທ້ອງຖິ່ນຂອງໃຜລາວ ຊື່ງເປັນລະບົບການຈັດຕັ້ງຊ່ວຍຕົນເອງ ໃນການໃຊ້ຈ່າຍຄ່າຊາ ປະນາກິດສົບແກ່ຜູ້ເສຍຊີວິດ ກົດລະບຽບຂອງແຕ່ລະສະມາຄົມນັ້ນ ແລ້ວແຕ່ໄດ້ຕົກ ລົງກັນໄວ້ ເຊັ່ນວ່າ ເກັບເງິນຜູ້ນຶ່ງສິບໂດລາ ຫຼືຫຼາຍກວ່າ ແຕ່ລະເທື່ອທີ່ມີສະມາຊິກສະ ມາຄົມເສຍຊີວິດ ໃນໄລຍະທີ່ເກີດມີການແຜ່ລະບາດຂອງໂຄວິດ-19 ຢ່າງຮ້າຍແຮງນີ້ ສະມາຊິກປະຊາ ຄົມລາວອາເມຣິກັນ ໄດ້ເສຍຊີວິດເປັນປະຈຳ ຫຼາຍຄົນມີປະກັນໄພຊີວິດ ຈາກບັນດາ ບໍລິສັດເອກກະຊົນ ຊຶ່ງໃນກໍລະນີດັ່ງກ່າວນີ້ ຄອບຄົວຜູ້ເສຍຊີວິດໄດ້ ຮັບເງິນຄ່າຫົວ ທ່ານສີສຸພັນ ວົງມະນີ ສະມາຊິກສະມາຄົມຊາປະນາກິດສົບຄົນນຶ່ງ ທີ່ເມືອງ ຝອດເວີດ (Fort Worth) ລັດເທັກຊັສ ກ່າວເຖິງກົດລະບຽບການເກັບເງິນສົງເຄາະໃນການສົ່ງ ສະການສຳລັບຄອບຄົວສະມາຊິກທີ່ເສຍຊີວິດໃນໄລຍະ ການລະບາດຂອງໂຄວິດ-19 ສູ່ ວີໂອເອ ຟັງວ່າ: ເຖິງແມ່ນໄດ້ເລີ້ມມີການສັກຢາປ້ອງກັນໂຄວິດ-19 ຢູ່ໃນສະຫະລັດມາເປັນເວລານື່ງເດືອນ ມາແລ້ວກໍຕາມ ການເສຍຊີວິດຍັງດຳເນີນຢູ່ຕໍ່ໄປໃນທົ່ວປະເທດ ມີທັງພວກທີ່ຍັງໜຸ່ມແລະ ຜູ້ສູງອາຍຸແລ້ວ ປັດຈຸບັນນີ້ ຢູ່ໃນສະຫະລັດມີຜູ້ຕິດ ເຊື້ອໂຄວິດ-19 ຫຼາຍກວ່າ 25 ລ້ານຄົນ ແລະເສຍຊີວິດໄປແລ້ວ 4 ແສນ ກວ່າຄົນ